Sklep Splošnega sodišča (prvi senat) z dne 14. junija 2012 – Technion in Technion Research & Development Foundation proti Komisiji
(Zadeva T-546/11)
„Ničnostna tožba – Šesti okvirni program na področju raziskav, tehnološkega razvoja in predstavitvenih dejavnosti – Dopis, ki potrjuje ugotovitve iz finančnega revizijskega poročila in obvešča o nadaljevanju postopka – Akti, neločljivo povezani s pogodbo – Nedopustnost“
1.                     Sodni postopek – Pravna podlaga tožbe – Izbira tožeče stranke, in ne sodišča Unije (Glej točko 30.)
2.                     Ničnostna tožba – Tožba, ki se dejansko nanaša na pogodbeni spor – Tožba, ki se nanaša na dopis institucije, ki je neločljivo
povezan s pogodbenim razmerjem med njo in tožečo stranko – Nepristojnost sodišča Unije – Nedopustnost (člen 263 PDEU) (Glej
točke od 32 do 34 in 50.)
3.                     Ničnostna tožba – Tožba, ki se dejansko nanaša na pogodbeni spor – Drugačna opredelitev tožbe – Pogoji – Tožeča stranka, ki
ni izrecno zahtevala preoblikovanja – Tožba, ki ni oprta na noben tožbeni razlog v zvezi s kršitvijo pravil, ki veljajo za
pogodbeno razmerje – Izključitev preoblikovanja (člena 263 PDEU in 272 PDEU) (Glej točki 58 in 59.)
Predmet
Predlog za razglasitev ničnosti odločbe, ki naj bi jo vseboval dopis Komisije z dne 2. avgusta 2011, ki potrjuje ugotovitve
finančne revizije seznamov stroškov, ki jih je izdala družba Technion – Israel Institute of Technology glede štirih pogodb,
sklenjenih v okviru šestega okvirnega programa Evropske skupnosti na področju raziskav, tehnološkega razvoja in predstavitvenih
dejavnosti, ki prispeva k oblikovanju Evropskega raziskovalnega prostora in k inovacijam (2002–2006) ter obvešča družbo Technion
o nadaljevanju postopka.
Izrek
1.
Tožba se zavrže kot nedopustna.
2.
Družbama Technion – Israel Institute of Technology in Technion Research & Development Foundation Ltd se naloži plačilo stroškov.